CELEX: 31996D0469
Language: sk
Date: 1996-07-30 00:00:00
Title: Rozhodnutie Komisie z 30. júla 1996 o zriadení Poradného výboru pre prevenciu rakovinyText s významom pre EHP.

Dôležité právne oznámenie

|

31996D0469

Úradný vestník L 192 , 02/08/1996 S. 0031 - 0032

		Rozhodnutie Komisiez 30. júla 1996o zriadení Poradného výboru pre prevenciu rakoviny(Text s významom pre EHP)(96/469/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,keďže spoločenstvo prispieva k zabezpečovaniu vysokej úrovne ochrany ľudského zdravia podporovaním spolupráce medzi členskými štátmi a v prípade potreby i poskytovaním podpory ich činnosti;keďže činnosť spoločenstva je zameraná na prevenciu chorôb, vrátane rakoviny, podporovaním výskumu ich príčin a prenosu, ako aj zdravotnej osvety a výchovy;keďže v rámci programu "Európa proti rakovine" sa od roku 1986 konali stretnutia špičkových odborníkov na rakovinu; keďže títo odborníci na rakovinu vytvorili skupinu, ktorá radí Komisii vo vedeckých aspektoch prevencie rakoviny;keďže rezolúcia Rady zo 7. júla 1986 [1] berie do úvahy závery Výboru odborníkov na rakovinu vzhľadom na prípravu prvého akčného plánu boja proti rakovine [2];keďže na základe rozhodnutia Rady a zástupcov vlád členských štátov, ktorí sa zišli na zasadnutí, 90/238/Euratom, ESUO, EHS zo 17. mája 1990, ktorým sa prijíma akčný plán na obdobie rokov 1990 – 1994 v rámci programu "Európa proti rakovine" [3],Komisia úzko zapojí odborníkov na prevenciu rakoviny do vykonávania akčného plánu;keďže rozhodnutie Európskeho parlamentu a Rady č. 646/96/ES [4], ktorým sa prijíma tretí akčný plán boja proti rakovine na obdobie rokov 1996 – 2000, je zamerané na prevenciu rakoviny v súlade s požiadavkami článku 3 písm. o) a článku 129 zmluvy;keďže úvodné ustanovenia rozhodnutia stanovujú, že Komisia spolupracuje s vedeckými odborníkmi, aby mala k dispozícii všetky potrebné vedecké informácie;keďže je dôležité posilniť vedecký základ, na ktorom sa prijímajú rozhodnutia Komisie;keďže je potrebné z dôvodu jasnosti a právnej istoty formalizovať existenciu tejto skupiny;keďže jej členovia by mali byť vymenovávaní tak, aby sa v rámci tretieho akčného plánu boja proti rakovine zohľadnil vývoj smeru a pôsobnosti programu "Európa proti rakovine";keďže prostredníctvom poradného výboru zriadeného Komisiou by sa mala zabezpečiť stála dostupnosť rád špičkových európskych odborníkov na prevenciu rakoviny,ROZHODLA TAKTO:Článok 1Týmto sa pri Komisii zriaďuje Poradný výbor na prevenciu rakoviny, ďalej len "výbor".Výbor je zložený z najviac 15 členov.Článok 2Komisia sa môže s výborom radiť v otázkach, ktoré sa týkajú:- údajov o rakovine, vrátane epidemiológie,- včasného rozpoznania rakoviny a skríningu rakoviny,- informovania verejnosti o prevencii rakoviny,- aspektov zdravotnej výchovy na školách, pokiaľ ide o rakovinu,- postupov zabezpečovania kvality liečby rakoviny (vrátane otázky kvality života pacientov a paliatívnej starostlivosti),- aspektov prevencie, ktoré sa môžu vyvinúť na základe výsledkov základného a klinického výskumu rakoviny uskutočňovaného v rámci programu Biomed a iných výskumných iniciatív,- vzdelávania zdravotníckeho personálu v otázkach súvisiacich s rakovinou.Článok 31. Rokovania výboru sa týkajú žiadostí zástupcov služieb Komisie o stanovisko. Zástupcovia služieb Komisie pri žiadaní o stanovisko výboru môžu určiť lehotu, v ktorej sa má stanovisko vydať.2. Výbor nevydáva z vlastnej iniciatívy svoje stanovisko k otázkam, na ktoré sa vzťahuje pôsobnosť iných vedeckých výborov zriadených pri Komisii.3. Výbor sa snaží vydať stanovisko na základe konsenzu. Po rokovaní výboru nenasleduje hlasovanie.4. Ak prijmú vyžiadané stanovisko členovia výboru jednomyseľne, vypracuje výbor spoločné závery. Ak sa nedosiahne jednomyseľnosť, uvedú sa v správe vypracovanej pod dohľadom zástupcov služieb Komisie rôzne názory vyjadrené pri rokovaní.Článok 4Členov výboru vymenúva Komisia spomedzi špičkových odborníkov v oblastiach uvedených v článku 2.Článok 5Výbor zo svojich členov volí predsedu a dvoch podpredsedov. Voľby sa konajú dvojtretinovou väčšinou prítomných členov.Článok 61. Funkčné obdobie členov výboru trvá tri roky. Je obnoviteľné. Predseda a podpredsedovia výboru však nemôžu byť opätovne zvolení na dve bezprostredne po sebe nasledujúce trojročné obdobia.Po uplynutí funkčného obdobia môžu členovia výboru zastávať svoju funkciu, pokiaľ nie sú nahradení alebo vymenovaní na ďalšie funkčné obdobie.Za výkon funkcie neprináleží odmena.2. Ak nie je člen výboru schopný plniť si svoje úlohy, alebo v prípade jeho dobrovoľného odstúpenia, je na zostávajúcu časť funkčného obdobia nahradený v súlade s postupom stanoveným v článku 4 alebo 5.Článok 7Zoznam členov uverejňuje Komisia každé tri roky v Úradnom vestníku Európskych spoločenstiev na informatívne účely.Článok 81. Výbor môže pre skúmanie špecifických aspektov jednotlivých oblastí pôsobnosti uvedených v článku 2 vytvárať pracovné skupiny, ktorým predsedá jeden z jeho členov a ktoré sú zložené z najviac päť vysokokvalifikovaných vedeckých osobností. Počet pracovných skupín je vždy obmedzený na najviac päť.2. Mandát pracovných skupín stanovuje výbor.Článok 91. Zasadnutia výboru a všetkých pracovných skupín zvoláva zástupca služieb Komisie, obvykle v sídle Komisie.2. Na zasadnutiach výboru a pracovných skupín sa môže zúčastniť zástupca služieb Komisie, ako aj iní úradníci a zainteresovaní zamestnanci Komisie.3. Zástupca služieb Komisie môže prizvať ktorúkoľvek osobu, ktorá má osobitnú kvalifikáciu v záležitosti, ktorá je na programe rokovania, aby sa dočasne alebo trvale zúčastnila na rokovaniach ako pozorovateľ.4. Sekretariát výboru a pracovných skupín zabezpečujú služby Komisie.Článok 10Bez toho, aby boli dotknuté ustanovenia článku 214 zmluvy, nesmú členovia výboru poskytovať informácie, ktoré získajú pri práci vo výbore, keď ich zástupca služieb Komisie upozorní, že sa vyžiadané stanovisko týka záležitosti dôvernej povahy.V tomto prípade sa na zasadnutiach zúčastňujú len členovia výboru a zástupcovia služieb Komisie.Článok 11Toto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev.V Bruseli 30. júla 1996Za KomisiuPádraig Flynnčlen Komisie[1] Ú. v. ES C 184, 23.7.1986, s. 19.[2] Rozhodnutie Rady 88/351/EHS, Ú. v. ES L 160, 28.6.1988, s. 52.[3] Ú. v. ES L 137, 30.5.1990, s. 31.[4] Ú. v. ES L 95, 16.4.1996, s. 9.--------------------------------------------------